|  |
| --- |
| **NOTĂ INFORMATIVĂ****la proiectul hotărârii Guvernului cu privire la alocarea mijloacelor financiare Inspectoratului General al Poliției, din fondul** **de rezervă al Guvernului** |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului cu privire la alocarea mijloacelor financiare Inspectoratului General al Poliției, din fondul de rezervă al Guvernului este elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| În contextul aprobării Hotărârii Guvernului nr. 410/2022 cu privire la aprobarea Programului activităţilor de reintegrare a ţării pentru anul 2022, Inspectoratului General al Poliției (în continuare – IGP) i-a fost alocată suma de 800 000,00 lei pentru reparația și/sau dotarea Sectorului de poliție nr. 1 (Holercani) satul Ustia al Inspectoratului de poliție Dubăsari. Estimările costurilor la acest obiectiv au fost realizate în baza documentației de deviz, elaborată de către Consiliul raional Dubăsari, în lipsa unei expertize a stării tehnice a sediului (dat fiind faptul că acesta datează din anul 1953), precum și în lipsa unui proiect.Având la bază mijloacele financiare alocate pentru exercițiul menționat, precum și în vederea asigurării corectitudinii și consecutivității proceselor necesare asigurării lucrărilor de reparație/reconstrucție în raport cu starea reală a sediului, urmare a consultării specialiștilor în domeniul construcției, în lipsa actelor care să ateste starea sediului, prin intermediul platformei guvernamentale de achiziții publice ,,MTender”, la data de 16.08.2022 de către IGP a fost inițiată procedura de elaborare a studiului de fezabilitate pentru expertizarea tehnică a clădirii și reconstruirea încăperilor existente din cadrul sediului Inspectoratului de poliție Dubăsari, în vederea amplasării Sectorului de poliție prenotat. Suma necesară pentru elaborare a constituit 39 400,00 lei, fără TVA. În cadrul procedurii de achiziționare a serviciilor sus menționate a participat doar un singur operator economic, iar ca urmare a evaluării ofertei acestuia, s-a constatat că corespunde cerințelor înaintate în caietul de sarcini și poate fi desemnat câștigător pentru serviciile prenotate.Urmare a inspectărilor realizate la fața locului, precum și documentației tehnice disponibile, puse la dispoziția agentului economic, pe lângă multiplele recomandări de ordin general, legate de sistemul constructiv al obiectivului, a fost recomandată inclusiv demolarea acoperișului și planșeului avariat existent.În cadrul studiului de fezabilitate s-a decis că este necesară elaborarea documentației de proiect și deviz, aprobată în ordinea stabilită. În conformitate cu proiectul și devizul general elaborat de către proiectant, suma necesară pentru execuția lucrărilor de reconstrucție a Sectorului de poliție nr. 1 din satul Ustia, r-nul Dubăsari constituie suma de 3 985 980 mii lei.La 03 mai 2023 pe platforma MTender ID a avut loc deschiderea ofertelor (au participat 7 operatori economici) referitor la achiziționarea lucrărilor de reconstrucție a Sectorului de poliție nr. 1 din s. Ustia, r-nul Dubăsari, cel mai mic preț oferit fiind de 2 811 990 lei, inclusiv TVA, în acest sens fiind încheiat un contract de antrepriză. Mijloacele financiare alocate de la bugetul de stat pentru reconstrucția Sectorului de poliție a constituit 2 900 000 lei.Pe parcursul demarării lucrărilor și anume la etapa inițială de desfaceri și de demolare, Inspectoratul General al Poliției a fost sesizat de operatorul economic care a informat că în procesul de execuție a lucrărilor de desfacere a acoperișului, pereților exteriori, s-a depistat că fundația clădirii prezintă multiple fisuri și nu este rezistentă, mai mult, exista riscul de surpare a peretelui care leagă construcția existentă de muzeul Inspectoratului de poliție Dubăsari.De către IGP a fost convocată o Comisie, cu ieșirea la fața locului în scopul evaluării reale a situației. Ca urmare, s-a concluzionat că, în vederea exploatării unei construcții durabile și calitative, este necesară prezentarea de către proiectant a unor soluții reieșind din situația creată care să asigure o construcție durabilă și asigurarea continuității lucrărilor.Astfel, proiectantul a operat ajustări în documentația inițială de proiect, care au fost strict necesare, având în vedere că expertiza tehnică a fost executată pentru unele porțiuni de fundații și pereți (selectiv), iar în procesul demontării însă, au apărut lucrări ascunse care nu puteau fi prevăzute în cadrul expertizei tehnice sau în procesul elaborării documentației inițiale de proiect. Astfel, conform situației reale au fost adoptate soluții tehnice noi.În acest sens, având la bază modificările efectuate în proiectul de execuție de către proiectant, conform devizului de cheltuieli, este necesară alocarea mijloacelor financiare în sumă de 630 000,00 lei, inclusiv TVA pentru finalizarea integrală a lucrărilor la obiectivul menționat, conform prețurilor prezentate în cadrul procedurii de achiziție de agentul economic. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Proiectul nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul prevede alocarea mijloacelor financiare Inspectoratului General al Poliției al Ministerului Afacerilor Interne în vederea acoperirii cheltuielilor suplimentare care au apărut în procesul de reconstrucție a sediului Sectorului de poliție nr. 1 (s. Ustia) al Inspectoratului de poliție Dubăsari.Pe cale de consecință, Ministerul Finanțelor urmează să efectueze plata mijloacelor financiare în sumă de 630 000,00 lei pe contul Inspectoratului General al Poliției, în conformitate cu prevederile punctului 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015. |
| **5. Fundamentarea economico-financiară** |
| Realizarea proiectului implică cheltuieli financiare publice din contul fondului de rezervă al Guvernului în sumă de 630 000,00 lei. |
| **6. Modul de încorporare a actului în cadrul normativ în vigoare** |
| Proiectul se încadrează în cadrul normativ existent, iar aprobarea acestuia nu va genera ca o consecință necesitatea amendării altor acte normative. |
| **7. Avizarea și consultarea publică a proiectului** |
| Pentru asigurarea transparenței în procesul decizional, pe portalul particip.gov.md a fost publicat anunțul privind inițierea procesului de elaborare a proiectului hotărârii de Guvern în cauză. ([https://particip.gov.md/ro/document/stages/\*/12433](https://particip.gov.md/ro/document/stages/%2A/12433))Totodată, proiectul a fost plasat pe pagina web oficială a Ministerului Afacerilor Interne, la directoriul ,,Transparența”, secțiunea ,,Consultări publice” <https://mai.gov.md/ro/consultari-publice>. |
| **8. Constatările expertizei anticorupție** |
| Va fi completat după efectuarea expertizei anticorupție. |
| **9. Constatările expertizei de compatibilitate** |
| Proiectul nu necesită o expertiză de compatibilitate. |
| **10. Constatările expertizei juridice** |
| Va fi completat după efectuarea expertizei juridice |
| **11. Constatările altor expertize** |
| Proiectul nu necesită efectuarea altor expertize. |

**Ministru al afacerilor interne Adrian EFROS**